ȘTIU, 29 martie 2021, cu Ioana Țigănilă și Irina Ursu.
Șeful restricțiilor, Arafat, a fost luat de Florin Cîțu pe post de scut la discuția cu șefii PNL – nimeni nu a uitat că tot cu proteste anti-Arafat a mai căzut un guvern în 2012. Românii au fost înlocuiți de germani la culegerea sparanghelului – singurii care au acceptat prețul de 9 euro pe oră au fost georgienii, fix cei care au bătut România și la rugby ieri. 80% dintre români sunt convinși că UE ne tratează ca cetățeni de mâna a doua – PIB-ul a crescut însă în 14 ani de 4 ori datoria Europei care umblă cu dublă măsură. Ministrul Economiei a fost pârât de ministrul de Interne Bode că nu-l ajută – trebuia să semneze legea care închide restaurantele la 3 abateri – deocamdată poliția a anunțat că a închis ce e de fapt deschis în continuare. Cel mai mare miliardar al Europei de Est, Petr Kellner, a murit în Alaska, unde elicopterul care îl ducea spre un resort de sport extrem s-a prăbusit – cunoscut pentru relațiile cu Rusia și China, Kellner era din octombrie și patronul PRO TV. Experimentul Barcelona – 5000 de oameni strânși pentru un concert cum era pe vremuri – poate fi repetat în România, primarul Boc a deschis discuțiile pentru experimentul Cluj.
Juriul emisiunii a fost alcătuit din: Tora Apetrii, Andrei Tomescu și Beniamin Gheorghiță,.